Alf Henrikson

Alf Ragnar Sten Henrikson (9. juuli 1905 Huskvarna, Jönköpingi lään – 9. mai 1995 Bromma, Stockholmi lään) oli rootsi proosakirjanik, luuletaja, tõlkija ja ajakirjanik.

Ta kirjutas üle saja raamatu, mille seas on luulekogusid, ajalooraamatuid, mis on seotud Rootsi, Taani, Islandi ja Hiina ajalooga, aga ka Vana-Kreeka ja Vana-Rooma ajalooga. Tema Wolfgang Amadeus Mozarti "Võluflöödi" 1968. aasta tõlge saksa keelest rootsi keelde sai klassikaks, seda kasutas oma 1975. aastal valminud filmis ka Ingmar Bergman.

Ta töötas ajakirjanikuna ajalehes Dagens Nyheter.

Eesti keeles on temalt ilmunud 2015. aastal Loomingu Raamatukogus "Saatuse sõrmed: ajalooline mõttemäng", rootsi keelest tõlkinud (ja saatesõna kirjutanud) Anu Saluäär.

Kategooria:Rootsi kirjanikud
Kategooria:Rootsi ajakirjanikud
Kategooria:Rootsi tõlkijad
Kategooria:Sündinud 1905
Kategooria:Surnud 1995